OpenLLM-France/wikimedia huggingface dataset:
# Hakonechloa

Hakonechloa és un gènere de plantes de la tribu Arundínia, família de les poàcies. És originari del Japó. Fou descrit per William Munro l'any 1930. Han estat descrites 3 espècies del gènere Hakonechloa però només una ha estat acceptada:Hakonechloa macra (Munro) Honda

## Referències

* 1 2 «The Plant List (2013). Version 1.1. Published on the Internet; http://www.theplantlist.org/». The Plant List., 2013. [Consulta: 8 octubre 2014].
* ↑ W.D.Clayton, R.Govaerts, K.T.Harman, H.Williamson & M.Vorontsova. «World Checklist of Selected Plant Families: Royal Botanic Gardens, Kew». World Checklist of Selected Plant Families, 2012. [Consulta: 8 octubre 2014].
# Josep Serribes

Josep Serribes (?,?) fou un compositor català que visqué entre el segle XIX i XX.
Es conserva només una composició d’un Salve Regina “Á tres voces solas” a l'arxiu Diocesà de Girona, al fons de la basílica de Santa Maria de Castelló d'Empúries (CdE I)

## Referències

* ↑ «Salve a 3 v». [Consulta: 29 desembre 2020].
# Jia Xiuquan

Jia Xiuquan (xinès tradicional: 賈秀全, xinès simplificat: 贾秀全, pinyin: Jiǎ Xiùquán; Dalian, 9 de novembre de 1963) és un ex-futbolista i entrenador xinès que s'exercia com defensor. En el Bayi va ser on va realitzar gran part de la seva carrera professional.

## Trajectòria

Jia Xiuquan predominantment va jugar la majoria de la seva carrera en Bayi. Durant el seu temps en Bayi, els va veure guanyar dos títols de lliga, el seu primer títol en 1981, i el seu segon en la temporada de 1986. Va guanyar la Pilota d'Or en 1983, 1984 i 1986 de l'Associació de Futbol de la Xina. En 1988 es va traslladar al trasllat al principal equip de la Lliga Iugoslava el FK Partizan juntament amb Liu Haiguang.
Jia, i Liu van arribar a Belgrad durant les vacances d'hivern de la temporada 1987-88. Jia va jugar 10 partits en la lliga durant la segona meitat de la temporada 1987-88, finalitzant segon Partizan per darrere d'un punt de l'Estrella Roja.
Sobre el final de la seva carrera va jugar en Malaysia Royal Police FA i després en el Gamba Osaka. Al Gamba Osaka va disputar 25 partits i finalitzaria la seva carrera el 1993.

## Clubs
### Com a jugador

| Club | País | Any |
| Bayi | Xina | 1976 - 1987 |
| FK Partizan | Iugoslàvia | 1987 - 1989 |
| PDRM FA | Malàisia | 1991 - 1992 |
| Gamba Osaka | Japó | 1992 - 1993 |

### Com a entrenador

| Club | Any |
| Bayi | 1994 - 1995 |
| Shaanxi Guoli | 1995 - 1998 |
| Bayi | 2001 - 2003 |
| Henan Jianye | 2008 |
| Shanghái Shenhua | 2008 - 2009 |
| Henan Jianye FC | 2014 - |

## Referències

* ↑ Xina 1981
* ↑ Xina 1986
* ↑ 1993 J. League

## Enllaços externs

* Profile at Fifa Arxivat 2015-01-12 a Wayback Machine.
* Jia Xiuquan a National-Football-Teams.com (anglès)
* 1988 Olympic profile
# Jusita

La jusita és un mineral de la classe dels silicats.

## Característiques

La jusita és un inosilicat de fórmula química Na₂Ca$_{15}$Al₄Si$_{16}$O$_{54}$·17H₂O. Tot i ser un mineral aprovat per l'IMA, el seu estatus actualment és el de qüestionable. Probablement es tracti de tobermorita, de fórmula Ca₅Si₆O$_{16}$(OH)₂·nH₂O.

## Referències

* ↑ «Jusite» (en anglès). Mindat. [Consulta: 10 juny 2017].
* ↑ «Tobermorite» (en anglès). Mindat. [Consulta: 10 juny 2017].
# Hemberg (Sankt Gallen)

Hemberg és un municipi del cantó de Sankt Gallen (Suïssa), situat al districte de Toggenburg.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# La Fortesa (Piera)

La Fortesa és una entitat de població del municipi de Piera, situada a l'extrem sud, just on acaba la comarca de l'Anoia i comença l'Alt Penedès. Aquesta ubicació fa que la zona presenti unes característiques més semblants a les penedesenques. De fet, la vinya és un dels conreus que podem trobar al voltant de poble. A part, també és molt habitual la producció de fruita dolça, sobretot, el préssec. Aquesta producció gaudeix d'un merescut mèrit a la seva qualitat a través de la Denominació d'Origen Fordal.
La població de La Fortesa és d'aproximadament unes 70 persones, i la majoria es dedica a l'agricultura. Tot i que cal dir que cada cop són menys les persones que hi exerceixen i que en els darrers anys l'envelliment de la població ha fet que moltes cases es tanquessin.
El poble compta amb una església construïda pels mateixos veïns, projectada el 1962 per l'arquitecte Jordi Bonet i Armengol, i una ermita anomenada Santa Creu de Creixà, allunyada del nucli i que també fa de cementiri per als habitants de la Fortesa i dels de Can Canals de Masbover. Cal dir que aquesta ermita s'esmenta ja en l'any 1018 amb el nom de Santa Creu de Palau. També passa ben a prop del nucli urbà el riu Anoia, que té com a afluent el torrent del Papa pel qual gairebé hi baixa aigua tot l'any i transcorre a través gairebé de tot el municipi de Piera pel seu vessant nord-est.

## Referències

* ↑ «La Fortesa (Piera)». Gran Enciclopèdia Catalana. Barcelona: Grup Enciclopèdia Catalana.
* ↑ «Nomenclàtor estadístic d'entitats de població de Catalunya (a 01-01-2021)». IDESCAT. [Consulta: 6 setembre 2022].
* ↑ «Santa Maria de la Fortesa a Piera». festacatalunya. [Consulta: 6 setembre 2022].
* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Josep Vergés

Josep Vergés és el nom dels següents personatges:
# JSTOR

JSTOR abreviació de l'anglès Journal Storage (conservació de revistes) és un arxiu fosc de revistes científiques en combinació amb un arxiu actiu accessible als usuaris autoritzats. Des del 2012 també ofereix l'accés a llibres. El servei va ser innovador en el sentit que per la primera vegada els documents no sols eren escaneritzats, però també feien possible una lectura i recerca en format text.
Va ser creat el 1995. L'abril de 2014, la 9000$^a$ organització va afiliar-se al sistema. Els membres de la comunitat són biblioteques (universitàries, públiques, d'instituts), museus, organitzacions no governamentals de més de cent seixanta països. Conserva una còpia electrònica de revistes universitaris d'alt nivell sobre ciències humanes, ciències socials i ciències, així com de monografies i altre material digital útil per a la recerca universitària. Va ser creat pel rector William Gordon Bowen de la Universitat de Princeton, primer per a oferir una solució al problema d'espai de moltes biblioteques universitàries davant del sempre creixent llau de publicacions. Tot i això, poques biblioteques van reduir el volum de paper, però JSTOR va evolucionar vers un servei de consulta en línia puixant, en permetre a les llibreries científiques d'oferir un ventall més llarg de publicacions als seus usuaris.
El 2009, va fusionar amb Ithaka. És un dels repositoris especialitzats més grans del món. Generalment, hi ha un buit d'uns anys abans que una publicació sigui accessible a JSTOR, com que sovint els números recents es poden consultar al web de l'editorial ofereixen de franc o contra pagament.
És una organització sense ànim de lucre, però els serveis no són accessibles de franc a tothom, excepte publicacions més antigues que són al domini públic. Estudiants i científics poden llegir fins a tres articles durant quinze dies, sense cost. Moltes universitats tenen una subscripció col·lectiva oberta a tots els membres de la comunitat universitària.

## Bibliografia

* Schonfeld, Roger C. JSTOR: A history (en anglès). Princeton: Princeton University Press, 2003, p. 412. ISBN 0-691-11531-1.

## Referències

* ↑ Friend, Frederick J. «Looking from the Past to the Future» (en anglès). PLOS Biology, 2004. ISSN: 1545-7885 [Consulta: 6 abril 2015].
* ↑ «JSTOR Hits 9,000 Library Participants!» (en anglès). Publisher Digest: July 2014, 01-07-2014. Arxivat de l'original el 2015-04-12 [Consulta: 6 abril 2015].
* ↑ Evens, G.Edward; Intner, Sheila S. «Preservation». A: Introduction to Technical Services. Abc-Clio, 2011 (Library and information science text series). ISBN 9781591588894.
* ↑ Friend, 2004.
* ↑ «Bibliotècnica, la biblioteca digital de la UPC». Arxivat de l'original el 2015-04-14. [Consulta: 6 abril 2015].
# Golbol

El golbol (en anglès goalball) és un esport d'equip que practiquen esportistes invidents o deficients visuals.
L'objectiu del golbol és marcar gols amb les mans a la porteria de l'altre equip. Els equips estan formats per tres jugadors.
Es basa en l'oïda per detectar la trajectòria de la pilota, que porta uns cascavells incorporats i té un pes de 1.250 grams. També és important l'orientació en l'espai, que s'aconsegueix mitjançant el tacte gràcies a les línies del terreny de joc.
Com en altres esports, també cal tenir força per llançar la pilota a gol i dominar la tècnica i els aspectes tàctics. Ja que no tots els jugadors tenen el mateix nivell de deficiència visual, han de jugar amb una màscara als ulls, així s'igualen les condicions de joc.
El golbol es juga seguint un reglament internacional que inclou diverses infraccions que es castiguen amb un penal.

## Referències

* 1 2 «Golbol - TERMCAT». [Consulta: 12 juliol 2016].
* ↑ «Golbol». Gran Enciclopèdia Catalana. Barcelona: Grup Enciclopèdia Catalana.
* ↑ «Golbol: jugar d'oïdes». La Xarxa, 10-04-2016 [Consulta: 12 juliol 2016].
Viccionari
# Juan de Rojas y Pascual de Bonanza

Juan de Rojas y Pasqual de Bonanza (Alacant, 1862 - 1925) fou un advocat i polític valencià, parent de José de Rojas Galiano, diputat a Corts Espanyoles durant la restauració borbònica.
Fou membre de l'executiva alacantina del Partit Liberal Conservador entre 1894 i 1897. Fou membre de la Diputació d'Alacant el 1890 pel districte d'Oriola-Dolors. A les eleccions generals espanyoles de 1896 fou elegit diputat pel districte de Dolors, però l'acta fou anul·lada el 3 de setembre de 1896 i fou substituït per Trinitario Ruiz Valarino.

## Enllaços externs

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.483. ISBN 9788495484802.
* Fitxa del Congrés dels Diputats (castellà)
* Marquesat de Bosch de Ares
# Margarita López Llull

Margarita López Llull (Campos, 3 de desembre de 1997) és una ciclista de competició mallorquina que actualment forma part del Lviv Cycling Team, de l'UCI Women's Team. Amb anterioritat competí amb el Bizkaia-Durango (el 2016) i el Health Mate–Cyclelive Team (el 2019).

## Referències

* ↑ «Marga López: Lviv Cycling Team women». procyclingstats.com. [Consulta: 24 febrer 2021].
* ↑ «Lviv Cycling Team». UCI.org. Union Cycliste Internationale. Arxivat de l'original el 24 gener 2021.
* ↑ Lviv cycling team [@TeamLviv]. «We present LVIV women CT 2021 #womencycling #cycling #transfer #edition2021», 01-11-2020. Arxivat de l'original el 3 novembre 2020.
* ↑ «Health Mate UCI Ladies Team reveals jersey for 2019». Plantilla:Ct. Cyclelive, 14-12-2018.
# Hufuf

Al-Hufuf, Al-Hofuf o Al-Hufhuf (en àrab الهفوف, al-Hufūf) és una ciutat de l'Aràbia Saudita, dins l'oasi d'al-Ahsa, a la Província Oriental (Aràbia Saudita). A data de 2004, la seva població era de 287.841 habitants i és part de la zona poblada d'al-Ahsa amb uns 600.000 habitants. La població el 1960 era d'uns 80.000 habitants i segons les estadístiques oficials només el 40% eren xiïtes, però probablement els xiïtes eren i romanen majoritaris. Està prop del camp petrolier de Ghawar un dels més grans del món. Disposa de diverses facultats i és considerada un centre cultural. Encara que hi ha una important població xiïta, les seves pràctiques estan prohibides des de 1913, però després del 2003 la repressió ha afluixat.
El nom Hufuf deriva de la paraula àrab haffa (xiular). Fins al 1950 un mur amb diverses torres defensives rodejava la ciutat a la que s'accedia per sis portes. La ciutat estava dividida en tres barris: al-Kut, al-Rifaa i al-Naathil. Un altre mur interior rodejava al-Kut on eren les casernes i oficines d'administració. Fora de la muralla van sorgir els grans barris d'al-Salihiyya i al-Rubakiyya, en direcció sud; després del 1950 les muralles foren demolides per permetre l'expansió, que ha estat important al darrer mig segle.
Hufuf fou la capital de l'oasi en el lloc d'al-Ahsa, que al seu torn havia substituït a Hadjar. Durant la dominació otomana hi va residir el mutasarrif paixà, que governava el sandjak d'al-Hasa (sovint anomenat erròniament sandjak de Nedjd), depenent de la wilaya o província de Bàssora. El 1913 fou conquerida pels saudites. El 1952 la ciutat de Dammam fou declarada capital de la Província Oriental i Hufuf va quedar com capital del districte d'al-Ahsa.

## Enllaços externs

* Hofuf

## Bibliografia

* Lebkicher, Rentz i Steineke, Aramco Handbook, 1960
# Javier Pineda Cabo

Javier Pineda Cabo (Torrelavega, 26 de novembre de 1973 és un exfutbolista càntabre, que ocupava la posició de defensa.

## Trajectòria

Es va formar al club de la seua ciutat natal, la Gimnástica Torrelavega. Pujaria al primer equip dels càntabres la temporada 93/94, i durant bona part de la dècada dels 90, va ser una peça clau del conjunt gimnàstic, tant a Segona B com a Tercera Divisió. Va poder acomiadar-se del seu equip amb un ascens a Segona Divisió, però a la darrera jornada dels playoffs d'ascens de la temporada 99/00, entre els quatre equips amb opcions a pujar de categoria, la sort va afavorir al Real Jaén.
L'estiu del 2000 s'incorpora a l'altre gran equip de la regió, el Racing de Santander, amb qui debuta a primera divisió. Però, només juga nou partits i els santanderins baixen a Segona. A la categoria d'argent, Pineda segueix sense fer-se titular, i la temporada 02/03, amb el Racing una altra vegada a Primera, assoleix participar en 24 partits.
No té continuïtat i per la temporada 03/04 fitxa pel Polideportivo Ejido. Al conjunt andalús la seua aportació aniria de més a menys, de la titularitat del seu primer any fins no comptar tant al segon. El 2005 passa al Racing de Ferrol, on una lesió crònica li impossibilitaria jugar més de sis partits, a més a més, per la lesió va ser acomiadat del club gallec (la qual posteriorment es va declarar improcedent).
Retorna a la Gimnástica el 2006, amb qui signa una bona campanya. Finalment, es retiraria el 2008, després d'haver jugat la darrera temporada amb el Logroñés CF.

## Enllaços externs

* Fitxa de Pineda
# Kanatzidisita

La kanatzidisita és un mineral de la classe dels sulfurs. Rep el nom en honor del químic Mercouri Kanatzidis, en honor als seus assoliments i innovacions en la química dels calcogenurs.

## Característiques

La kanatzidisita és un tel·lurur de fórmula química (SbBiS₃)₂Te₂. Va ser aprovada com a espècie vàlida per l'Associació Mineralògica Internacional en el mes de maig de 2023, i publicada pocs mesos després. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural de la Universitat de Florència, a Itàlia, amb el número de catàleg: 3237/i.

## Formació i jaciments

Va ser descoberta a Alsó-Rózsa adit, a la localitat de Nagybörzsöny, dins el districte de Szob (comtat de Pest, Hongria), sent l'únic indret de tot el planeta on ha estat descrita aquesta espècie mineral.

## Referències

* ↑ «Kanatzidisite» (en anglès). Mindat. [Consulta: 5 juliol 2023].
* 1 2 Bindi, Luca; Zhou, Xiuquan; Deng, Tianqi; Li, Zhi; Wolverton, Christopher «Kanatzidisite: A Natural Compound with Distinctive van der Waals Heterolayered Architecture». Journal of the American Chemical Society, 08-08-2023. DOI: 10.1021/jacs.3c06433 [Consulta: 9 agost 2023].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 73». European Journal of Mineralogy, 35, 3, 19-06-2023, pàg. 397–402. DOI: https://doi.org/10.5194/ejm-35-397-2023 [Consulta: 5 juliol 2023].
# Maria Josefa Calvet i Micas

Maria Josefa Calvet Micas, coneguda esportivament com a Pepa Calvet, (Lleida, 4 de maig de 1956) és una exjugadora de basquetbol catalana,.
Formada al Club Medina de Lleida, jugava en la posició de base. La temporada 1976-77 fitxà pel Real Club Celta de Vigo, amb el qual aconseguí dues lligues espanyoles i una Copa de la Reina. La temporada 1981-82 va fitxar pel Xuncas de Lugo, de la segona divisió femenina. Internacional amb la selecció espanyola en onze ocasions, va disputar el Campionat d'Europa de 1976.

## Palmarès

* 2 Lliga espanyola de bàsquet femenina: 1976-77, 1978-79
* 1 Copa espanyola de bàsquet femenina: 1980-81

## Referències

* ↑ «Maria Josefa Calvet i Micas». Enciclopèdia de l'esport català. Barcelona: Grup Enciclopèdia Catalana.
* ↑ «Pepa Calvet, otra disidente celtiña del Lugo» (en castellà). El Mundo Deportivo, 03-10-1981. [Consulta: 17 octubre 2019].

## Enllaços externs

* Fitxa de Maria Josefa Calvet Micas - Competiciones FEB
# Huftarøy

Huftarøy és l'illa més gran del municipi de Austevoll al comtat de Hordaland, a Noruega. L'illa té 50.4 km² (19.5 sq mi) en l'arxipèlag d'Austevoll, just a l'oest del Bjørnafjorden, al sud del Korsfjorden, a l'est del Mokstrafjorden, i al nord del Selbjørnsfjorden. El nucli de població més gran de l'illa és el centre municipal de Storebø a la part nord de l'illa.

## Ubicació

El poble de Storebø té 1.53 km² (380-acre) i una població (2013) d'1.322 habitants, amb una densitat de població de 864 habitants per km² (2,240/sq mi). L'església d'Austevoll (Austevoll kirke) està localitzada al poble de Storebø i és l'església principal de l'illa. Altres pobles de l'illa són Birkeland, Haukanes, Husavik, Kolbeinsvik, Llúdriaå, i Vinnes.

## Comunicacions

L'illa no té actualment cap pont ni túnel (any 2014), tanmateix el planejat pont-túnel Hordfast podrà connectar l'illa al continent. Aquest projecte està actualment en les fases de planificació i l'opció del Austevoll és una de les diverses possibilitats.
L'illa té dues connexions regulars de transbordador. El transbordador del nord s'atura a Hufthammar i es dirigeix cap al nord fins a Krokeide (prop de Fanahammaren en el municipi de Bergen) en el continent. El transbordador del sud s'atura a Husavik i es dirigeix cap al sud fins a Sandvika a l'illa de Stord en el municipi de Tysnes. L'illa de Stord està connectada al continent per un túnel submarí.
Hi ha diverses illes més petites envoltant Huftarøy que estan connectades entre elles per ponts de carretera. El pont Storholmbrua-Austevollsbrua connecta Huftarøy a les illes de Hundvåko i Stora Kalsøy al nord-oest. Dues vies de comunicació molt curtes connecten Huftarøy a les petites illes de Drøna i Rostøya a l'oest. El pont de Selbjørn passa per l'estret de Bekkjarvik connectant les illes de Huftarøy i Stolmen.

## Referències

* ↑ Geir Thorsnæs Store norske leksikon. «Huftarøy» (en noruec). [Consulta: 31 desembre 2014].
* ↑ Geir Thorsnæs. «Storebø». Store norske leksikon. [Consulta: 1r desembre 2017].
* ↑ Statistisk sentralbyrå. «Urban settlements. Population and area, by municipality.», 01-01-2013.
* ↑ «Austevoll kirke». Den Norske Kirke. [Consulta: 1r desembre 2017].
* ↑ Bolstad, Jon «Vil ha fleire bruer inn i Hordfast» (en noruec). NRK, 02-02-2014 [Consulta: 31 desembre 2014].
* ↑ «Austevollsbrua mellom Huftarøy og Hundvåkøy ferdig i 2008». Byggeindustrien. [Consulta: 1r desembre 2017].
# José Antonio Alonso Vázquez

José Antonio Alonso Vázquez, (Pamplona, Navarra, 6 d'abril de 1961), és un exjugador de bàsquet navarrès que mesura 1.80 cm i la posició del qual en la pista era la de base. Una de les seves especialitats en el joc eren els robatoris de pilota, robant 466 en 268 partits en la lliga ACB. És germà de Juan Miguel Alonso, també jugador de bàsquet professional.

## Clubs

* Planter Col·legi Loyola Sant Sebastià.
* 1980-1981 Obradoiro Santiago
* 1981-1990 CB Valladolid
* 1990-1992 Cajabilbao
* 1992-1993 Loyola Easo

## Enllaços externs

* Fitxa d'Alonso al web de l'ACB
# Javier Prieto Castro

Javier Prieto Castro (O Grove, 14 de febrer de 1968) és un exfutbolista gallec, que ocupava la posició de migcampista.

## Carrera esportiva

Va formar part del planter de la UE Lleida, que va jugar en primera divisió a la campanya 93/94. Javier Prieto va arribar provinent del Real Jaén i va disputar 14 partits a la màxima categoria amb els lleidatans.

## Enllaços externs

* Fitxa de Javier Prieto
# Gondrexon

Gondrexon és un municipi francès situat al departament de Meurthe i Mosel·la i a la regió del Gran Est. L'any 2007 tenia 32 habitants.

## Demografia
### Població

El 2007 la població de fet de Gondrexon era de 32 persones. Hi havia 12 famílies, de les quals 4 eren unipersonals (4 dones vivint soles i 4 dones vivint soles), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 15 habitatges, 14 eren l'habitatge principal de la família i 1 era una segona residència. 14 eren cases i 1 era un apartament. Dels 14 habitatges principals, 12 estaven ocupats pels seus propietaris i 2 estaven llogats i ocupats pels llogaters; 1 tenia quatre cambres i 13 en tenien cinc o més. 0 habitatges disposaven pel capbaix d'una plaça de pàrquing. A 10 habitatges hi havia un automòbil i a 3 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gondrexon el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 13 persones, 11 eren actives i 2 eren inactives. Les 11 persones actives estaven ocupades(8 homes i 3 dones).. Totes les 2 persones inactives estaven classificades com a «altres inactius».

### Activitats econòmiques

L'any 2000 a Gondrexon hi havia 3 explotacions agrícoles que ocupaven un total de 315 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Gondrexon a l'INSEE.
* Évolution et structure de la population Fitxa amb el detall de dades de Gondrexon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Julio Iglesias (desambiguació)

«Julio Iglesias» té aquests significats:
* Julio Iglesias Puga (1915-2005), un ginecòleg espanyol.
* Julio Iglesias (1943-), cantant espanyol, fill de l'anterior.
* Julio Iglesias Preysler (1973-), un cantant, presentador, actor i model espanyol, fill de l'anterior.
* Julio José Iglesias Rouget (1972-), un futbolista asturià.